Nymphaeaceae
Nymphaeaceae je porodica cvjetnica koja se negdje zove vodeni ljiljani, a u Bosni i Hercegovini i većini ostalih balkanskim područja to su lopoči. Obuhvata rizomske vodene biljke u umjerenim i tropskim klimama širom svijeta. Porodica ima pet rodova s oko 70 poznatih vrsta. Lopoči su ukorijenjeni su u tlima dna vodenih bazena, a listovi i cvjetovi plutaju na površini ili izlaze iz nje. Listovi su okrugli, s radijalnim zarezom u rodovima Nymphaea i Nuphar, ali potpuno okrugli u Victoria i Euryale. Dobro su proučen biljni kladus, jer su se njihovi veliki cvjetovi s više nespecijaliziranih dijelova isprva smatrali da predstavljaju obrazac najranijih cvjetnica, a kasnije genetičke studije potvrdile su njihov evolucijski položaj kao baznih angiospermi . Analize cvjetne morfologije i molekularnih karakteristika i usporedbe sa sestrinskim taksonom, porodicom Cabombaceae, pokazuju, međutim, da su cvjetovi postojećih lopoča s najviše cvjetnih dijelova izvedeniji od rodova s manje tih dijelovi. Rodovi s više cvjetnih dijelova, Nuphar, Nimmphaea, Victoria, imaju sindrom oprašivanja, dok rodove s manjim brojem dijelova oprašuju muhe, tvrdokrilci ili pčele ili su samooplodne pomoću vjetra. Filogenija, klasifikacija i cvjetna evolucija vodenih lopoča (Nymphaeaceae; Nymphaeales). Dakle, veliki broj relativno nespecijaliziranih cvjetnih organa u Nymphaeaceae nije ono stanje kao kod predaka kladusa. Lopoči nemaju površinske listove tokom zime, pa zbog toga plinovi u lakunama rizoma stvaraju ravnotežu sa plinovima taložne vode. Preostali unutrašnji pritisak utjelovljen je stalnim strujama mjehurića koji se javljaju kada listovi izrastaju u proljeće.